Diari Oficial de la Generalitat Valenciana


Sumari del DOGV 2491, del 19-04-1995 (1995/834449)

ACORD de 3 d'abril de 1995, del Govern Valencià, pel qual es declaren de provisió per personal docent determinats llocs de treball, dependents de la Conselleria d'Educació i Ciència, i s'autoritza la convocatòria de proves específiques per a l'accés a la funció pública docent del personal laboral fix o funcionari de carrera que els exerceix.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2491

Data del DOGV
:   19-04-1995

Secció del DOGV
:   ALTRES DISPOSICIONS

Número del document
:   1995/834449


Data del document
:   03-04-1995

Organisme emissor
:   Conselleria d'Administració Pública

Tipus de document
:   Acord

Anàlisi jurídica

ACORD de 3 d'abril de 1995, del Govern Valencià, pel qual es declaren de provisió per personal docent determinats llocs de treball, dependents de la Conselleria d'Educació i Ciència, i s'autoritza la convocatòria de proves específiques per a l'accés a la funció pública docent del personal laboral fix o funcionari de carrera que els exerceix.   
El Govern Valencià, en la reunió del dia 3 d'abril de 1995, adoptà l'acord següent:  
El número 3 de la disposició addicional quinzena de la Llei 30/1984, de 2 d'agost, de Mesures per a la Reforma de la Funció Pública, en la redacció donada per la Llei 23/1988, de 28 de desembre, de modificació de l'anterior, estableix que els llocs de treball docents seran exercits per funcionaris dels cossos i escales docents, d'acord amb allò que determinen les llistes de llocs de treball, sense perjudici de les excepcions expressament previstes en aquesta disposició.  
La Llei Orgànica 1/1990, de 3 d'octubre, d'Ordenació General del Sistema Educatiu, estableix, en els articles 36 i 37, que el sistema educatiu haurà de disposar de professors de les especialitats corresponents i de professionals qualificats, perquè els alumnes amb necessitats educatives especials puguen aconseguir els objectius establerts amb caràcter general per a tots els alumnes. I la disposició addicional desena de la llei esmentada estableix que els funcionaris que impartesquen els ensenyaments de règim general pertanyeran als cossos docents que s'hi enumeren.  
D'altra banda, l'article 16.6 del text refós de la Llei de la Funció Pública Valenciana, aprovat pel decret legislatiu de 20 de març de 1991, del Govern Valencià, autoritza el pas dels funcionaris d'un sector a un altre de l'administració, en les condicions que el mateix precepte determina. I la disposició transitòria primera de la Llei 5/1994, de 24 d'octubre, de modificació parcial i urgent del text refós esmentat, estableix la possible integració, en el règim funcionarial, del personal laboral que exercesca llocs de treball de naturalesa funcionarial, en les condicions i amb els requisits previstos en aquesta disposició transitòria.  
Per últim, l'acord de 7 de juny de 1994, del Govern Valencià, pel qual s'aprova la llista de llocs de treball de la Conselleria d'Educació i Ciència, fixa les funcions dels llocs de treball, i assigna, entre d'altres, al lloc de pedagog, l'avaluació sòcio-psicopedagògica i el tractament dels alumnes amb necessitats educatives especials i l'assessorament-col·laboració en l'elaboració de les adaptacions curriculars, i al lloc de psicòleg la valoració sòcio-psicopedagògica dels alumnes i l'orientació escolar i l'assessorament vocacional o professional dels estudiants.  
En atenció d'aquests motius, a proposta conjunta dels consellers d'Administració Pública i d'Educació i Ciència, el Govern Valencià   
ACORDA  
Primer  
1. Els llocs de treball que s'inclouen en l'annex d'aquest acord i que en l'actualitat estan classificats per a la provisió per personal laboral en la llista de llocs de treball de la Conselleria d'Educació i Ciència, aprovada per Acord de 7 de juny de 1994, del Govern Valencià (Diari Oficial de la Generalitat Valenciana de 16 de juny de 1994), es declaren que s'han d'amortitzar.  
2. Els llocs de treball esmentats quedaran amortitzats quan es produirà la vacant.  
3. A partir de la data d'aquest acord, els llocs de treball que es creen, en substitució dels esmentats en l'apartat 1 anterior, tindran naturalesa docent i seran proveïts per funcionaris dels cossos docents que respectivament s'indiquen en l'annex esmentat.  
Segon  
1. El personal laboral fix o funcionari de carrera de la Generalitat Valenciana que, reunint els requisits específics de titulació recollits en l'article 16 del Reial Decret 574/1991 de 22 d'abril, exercesca en la data d'aquest acord algun dels llocs de treball assenyalats en l'annex i haja adquirit aquesta relació d'ocupació mitjançant procediment convocat amb anterioritat a l'entrada en vigor de la Llei de la Generalitat Valenciana 5/1994, de 24 d'octubre, podrà accedir a la condició de funcionari del cos i de l'especialitat docent que corresponga en cada cas, mitjançant proves específiques que siguen convocades amb la negociació sindical prèvia, i que s'ajustaran als principis constitucionals d'igualtat, mèrit i capacitat, i també el de publicitat.  
2. El personal destinat en els llocs assenyalats en l'annex esmentat que no accedesquen a la condició de funcionari del cos docent corresponent, per no ser-li d'aplicació el que preveu l'apartat anterior o per no superar les proves específiques que hi són previstes, conservarà la mateixa naturalesa jurídica de la seua relació d'ocupació, inherent a la condició laboral o funcionarial que tinga, sense cap modificació derivada d'aquest acord, i romandrà en situació de personal que s'ha d'extingir en el lloc que estiga exercint a l'entrada en vigor d'aquest acord.  
Tercer  
És facultat el conseller d'Educació i Ciència perquè, dins l'àmbit de les competències que té atribuïdes, dicte les disposicions necessàries per a l'execució i el desenrotllament d'aquest acord. Igualment se li faculta per convocar les proves específiques a què el mateix acord es refereix.  
Contra aquest acord, que és definitiu en via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana, en el termini dels dos mesos següents al dia de la publicació en el Diari Oficial de la Generalitat Valenciana, d'acord amb el que disposen els articles 57 i 58 de la Llei de la Jurisdicció Contenciosa Administrativa. Amb caràcter previ a la interposició del recurs, s'ha de presentar, davant l'òrgan que ha dictat l'acte, la comunicació preceptiva que estableix l'article 110 de la Llei de Règim Jurídic de les Administracions Públiques i del Procediment Administratiu Comú.  
ANNEX  
Llocs a proveir per funcionaris del cos de professors d'Ensenyament Secundari, especialitat de psicologia i pedagogia.  
Lloc Denominació lloc Denominació centre Localitat  
04972 Pedagog SPE A-1 Alacant  
07049 Pedagog SPE C-1 Vinaròs  
06673 Pedagog SPE V-1 València  
02825 Pedagog SPE V-2 València  
06797 Pedagog SPE V-2 València  
02266 Pedagog SPE V-4 Torrent  
10197 Pedagog SPE V-4 CEE  
 «M. Dos Aguas» Massanassa  
05959 Pedagog SPE V-8 CEE  
 «V. Esperanza» Cheste  
00069 Psicòleg SPE C-2 Castellón  
01814 Psicòleg SPE C-2 Castellón  
13056 Psicòleg CE Cheste Cheste  
02430 Psicòleg SPE V-1 València  
05118 Psicòleg SPE V-1 València  
05400 Psicòleg SPE V-2 València  
10479 Psicòleg SPE V-4 CEE  
 «M.Dos Aguas» Massanassa  
05840 Psicòleg SPE V-8 CEE  
 «V.Esperanza» Cheste  
05052 Psicòleg SPE V-8 CEE  
 «V.Esperanza» Cheste  
València, 3 d'abril de 1995  
El conseller secretari del Govern Valencià,  
LUIS BERENGUER FUSTER